Következő futamán, a Silverstone-ban rendezett Brit Nagydíjon pontszerző lett, mivel hatodikként végzett, ezzel elérve pályafutása legjobb eredményét, így a világbajnoki összesítésben huszadikként végzett. Az év végén elköszönt a német, Günther Schmidt által vezetett csapattól, és a Tyrrell-hez szerződött. De végül csak három Nagydíjon vett részt, és a USA-Nyugat Nagydíjat követően, tíz teljesített világbajnoki futam után befejezte Formula–1-es pályafutását. A versenyzéstől azonban ekkor sem búcsúzott el, túraautó-, GT- és kamionversenyek résztvevője lett, manapság pedig amatőr futamokon indul.